สวัสดีค่ะ หนูมีเพศสัมผัส แล้วตรงปากช่องคลอดเหมือนจะเป็นแผลค่ะ แล้วก็เกิดติ่งออกมา บางครั้งก็รู้สึกเจ็บบางครั้งก็มีอาการคันๆค่ะ ประจำเดือนมาปกติค่ะ เป็นมาเดือนกว่าแล้วค่ะ ยังไม่หาย ควรรักษาอย่างไรดีคะ
สวัสดีค่ะ ไม่แน่ใจว่าก้อนนี้คืออยู่ตรงปากช่องคลอดหรือปากมดลูก แต่เนื่องจากเห็นได้ชัด น่าจะเป็นก้อนที่ช่องคลอด ซึ่งอาจเกิดจาก-ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ คลำได้ก้อน-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำบริเวณช่องคลอด-ติ่งเนื้อของช่องคลอด-หูดหงอนไก่-ก้อนเนื้องอกและมะเร็งของอวัยวะเพศภายนอก แต่พบได้น้อยมากสังเกตอาการถ้าก้อนโตเร็ว กดเจ็บ ปวด บวม แดง ร้อนที่ก้อน มีหนองหรือเลือดไหล มีไข้ ปัสสาวะแสบขัด ควรไปพบสูตินรีแพทย์การดูแลตัวเองเบื้องต้น งดการมีเพศสัมพันธ์หรือการช่วยตัวเองในช่วงนี้ไปก่อน ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาดได้ ยังไม่เอายาอะไรไปทาเอง